Iohannis, de Ziua Europei: Europenii își doresc să trăiască în societăți libere. Votul din iunie trebuie să reflecte această opțiune
Președintele Klaus Iohannis transmite, joi, de Ziua Europei, că alegerile europarlamentare din acest an reprezintă un test cu mize foarte importante pentru democrația europeană și avem obligația să îi încurajăm pe cetățenii națiunilor noastre să participe la vot. El mai spune că europenii își doresc să trăiască în societăți libere, cu stat de drept funcțional, în care drepturile și libertățile sunt respectate, iar rezultatul votului din iunie trebuie să reflecte această opțiune majoritară. Cei care contestă proiectul european trebuie să răspundă la întrebarea „Care este alternativa pe care o propun?”, mai spune șeful statului.